recursal/SuperWikiNEXT-32B huggingface dataset:
**Air Corsica** Ֆրանսիայի խոշորագույն ավիաընկերություններից է, հիմնականում իրականացնում է տարածաշրջանային չվերթներ։ Ավիաընկերությունը թռիչքներ է իրականացնում Նապոլեոն Բոնապարտի օդանավակայանից, որը գտնվում է Այաչչոյում։ Ընկերության գրասենյակը գտնվում է Այաչչոյում։ Ավիաընկերությունը հիմնադրվել է 1989 թվականի հունվարի 1-ին։ Ավիաընկերությունը հիմնականում չվերթներ է իրականացնում հետևյալ քաղաքներում՝ Բաստիա, Բորդո, Լիլ, Լիոն, Մարսել, Մոնպելյե, Նանտ, Փարիզ, Ստրասբուրգ և Թուլուզ։

Չվերթը
------

2014 թվականին ավիաընկերության չվերթը բաղկացած էր հետևյալ ինքնաթիռներից՝։


**Ավիաընկերության չվերթը *Air Corsica***| **Օդանավի տեսակը** | **Գումարը** | **Պատվերված** | **Տեղերի քանակը** | **Նշումներ** |
| Airbus A320-200 | 5 | - | 180 |  |
| ATR 72-500 | 6 | - | 70 | Վարձակալված է Czech Airlines-ի կողմից |
| **Ընդամենը** | **11** | **0** |  |  |

Ծանոթագրություններ
------------------

1. ↑  The World's Airlines: Past, Present & Future
2. ↑  "Air Corsica fleet list at planespotters.net" (in անգլերեն). Արխիվացված է the original 2015 թ․ դեկտեմբերի 8-ին. Retrieved 2015 թ․ մայիսի 12.

Արտաքին հղումներ
----------------

* Ավիաընկերության պաշտոնական կայք
**Թրիպտի** (հուն․՝ Θρυπτή), լեռնաշղթա արևելյան Կրետեում, հարավ-արևմուտքում ձգվում է Իերապետրայի և հյուսիս-արևելքում՝ Սիտիայի միջև։ Ամենաբարձր գագաթը Աֆենդիս Քրիստոսն է՝ 1476 մետր բարձրությամբ։ Մյուս գագաթները ներառում են արևելյան (Պապուրա (1187 մետր), արևմտյան Պապուրա (1010 մետր), Կափսաս (997 մետր), Կատալիմատա (802 մետր) և Կուֆոտո (912 մետր) գագաթները։ Լեռնաշղթան հիմնականում ունի կրաքարային ապարներ, բացառությամբ Աֆենդիս Քրիստոսի տարածքի, որտեղ կա դոլոմիտ։ Թրիպտի լեռնաշղթային բնորոշ են կիրճերը, ինչպիսիք են Խա և Միլոնա կիրճերը և նրա ժայռերը։ Լեռնաշղթան բարձրանում է Իերապետրայի ակտիվ խզվածքից վեր, որը ստեղծել է նաև Իերապետրա հարթավայրը։

Լեռնային գյուղեր
----------------

§ Թրիպտի լեռնաշղթայի որոշ լեռնային գյուղեր․

* Այոս Իոաննիս
* Կուստունարի
* Պանո Խորիո

Կենդանական և բուսական աշխարհ
----------------------------

Թրիպտիի բուսականությունը սովորաբար ֆրիգանոիդ է և տուժում է արոտավայրերից։ Այստեղ է գտնվում նաև Կրետեի սակավաթիվ սոճու անտառներից մեկը։ Թեև անտառի մեծ մասը ոչնչացվել է հրդեհից, որոշ ավելի հին ծառեր՝ մոտ 250 տարեկան, դեռևս գոյատևում են։ Հովիտներում կան խաղողի այգիներ, իսկ որոշ հովիտներում՝ առուներ և անընդհատ հոսող ջրով աղբյուրներ։ Տարածքի որոշ հովիտներում խիտ բուսականություն է, այդ թվում՝ էնդեմիկ բույսեր՝ *Campanula hierapetrae*, *Helichrysum* *doerfleri* և *Minuartia wettseinii*, ինչպես նաև *Eryngium* *amorginum*, որը Թրիպտիից այն կողմ հանդիպում է Ամորղոսում։

Տարածքի գեոմորֆոլոգիան և մարդու գործունեության սահմանափակ ազդեցությունը նշանակում է, որ կաթնասունների պոպուլյացիան գտնվում է գերազանց վիճակում։

Հարավարևմտյան Թրիպտին կարևոր տարածք է գիշատիչ թռչունների համար, ինչպիսիք է անգղը, ոսկե արծիվը, օձի արծիվը և գառնանգղը։

Պատկերասրահ
-----------

* Խա կիրճԽա կիրճ
* Օրինո, ԼեսիթիոնՕրինո, Լեսիթիոն
* Օրինո կիրճՕրինո կիրճ
* Մեսոնա կիրճՄեսոնա կիրճ
* Աֆեդիս Քրիստոս, Իերապետրաս դիմոսԱֆեդիս Քրիստոս, Իերապետրաս դիմոս

Ծանոթագրություններ
------------------

1. ↑  "Oreivatein.com". Արխիվացված է the original 2013 թ․ հոկտեմբերի 16-ին. Retrieved 2022 թ․ մայիսի 2. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3 4 5  "NatureBank - Βιότοπος NATURA - Όρος Θρυπτής και γύρω περιοχή". *filotis.itia.ntua.gr*. Retrieved 2021 թ․ հունվարի 29.
3. ↑  Φασούλας, Χαράλαμπος (2001). *Οδηγός υπαίθρου για τη γεωλογία της Κρήτης*. Ηράκλειο: Μουσείο Φυσικής Ιστορίας Κρήτης. p. 81. ISBN 960-367-007-3.
4. ↑  "NatureBank - Βιότοπος NATURA - Νοτιοδυτική Θρυπτή (Κουφωτό)". *filotis.itia.ntua.gr*. Retrieved 2021 թ․ հունվարի 29.
**CRJ-100-ի ավիավթար Երևանում** ավիավթար, որը տեղի է ունեցել 2008 թվականի փետրվարի 14-ին։ **CRJ-100LR** ինքնաթիռը, որը պատկանում էր Belavia ավիաընկերությանը, իրականացնում էր չվերթ BRU-1834 Երևանից դեպի Մինսկ։ Ավիավթարը տեղի է ունեցել Զվարթնոց միջազգային օդանավակայանում։ Բարեբախտաբար, ինքնաթիռում գտնված բոլոր 21 մարդիկ փրկվել են։

Ինքնաթիռ
--------

CRJ-100LR ինքնաթիռը (գրանցման համարը EW-101PJ) արտադրվել է 1999 թվականի ապրիլի 15-ին։ Մինչ վթարի տեղի ունենալը ինքնաթիռը իրականացրել է ավելի քան 14 352 չվերթ «մեկնում-ժամանում», և օդում է գտնվել ավելի քան 15 563 ժամ։

Անձնակազմի անդամներ և ուղևորներ
-------------------------------

Ինքնաթիռում գտնվում էր 3 անձնակազմի անդամները, և 18 ուղևոր։

| Երկիր | Ուղևորների քանակը |
| --- | --- |
|
| {{{2}}}Հայաստան | 10 |
| Ռուսաստան | 1 |
| {{{2}}}Բելառուս | 1 |
| **Ընդամենը** | **12** |

Թռիչքի պատմություն
------------------

2008 թվականի փետրվարի 14-ին BRU-1833 իրականացնում էր միջազգային չվերթ Երևան դեպի Մինսկից։ Թռիչքի ընթացքում ինքնաթիռի հետ կապված շեղումներ և սխալներ չեն եղել։ Ինքնաթիռը լիցքավորվել էր 2200 բենզիոնով, և 1802 կգ բեռով։ Այսպիոսվ, վատ եղանակի պատճառով ինքնաթիռի հրամանատարները որոշել են ինքնաթիռը բարձրացնել օդ։ Ինքնաթիռի առաջին հրամանատարը նկատել է, որ վառելիքը պակասել է, և որոշել է լիցքավորել ինքնաթիռը 400 լիտրով։

Պատահարի հանգամանքները
----------------------

Դիսպետչերների հետ կապվելուց հետո, անձնակազմի անդամները միացրել են շարժիչները։ Շարժիչները միացնելուց 43 վայրկյան անց ինքնաթիռի շարժիչները սկսում են վատ աշխատել։ Ինչպես նաև, թռիչքից հետո ինքնաթիռի ձախ թևը չէր կառավարվում։

Այսպիսով, ինքնաթիռը հրդեհի էր բռնկվել, որը մարվել է հրշեջների կողմից, օդանավակայանում։ Անձնակազմի անդամները և ուղևորները վնասվածք չեն ստացել։

Ծանոթագրություններ
------------------

1. 1 2 3  "Окончательный отчёт межгосударственного авиационного комитета по результатам расследования авиационного происшествия в Ереване" (PDF). Արխիվացված է the original (PDF) 2011 թ․ դեկտեմբերի 25-ին. Retrieved 2015 թ․ հուլիսի 27.
**E-190-ի ավիավթար Չինաստանում**, Е-190 ինքնաթիռի ավիավթարը Իչուն (Հեյլունցզյան) քաղաքի մոտ, տեղի է ունեցել 2010 թվականի օգոստոսի 24-ին տեղական ժամանակով ժամը 22:10։ Սա պատմության մեջ Embraer Е-190 ինքնաթիռի առաջին վթարն է։

Իրադարձություններ
-----------------

«Henan Airlines» ավիաընկերության Embraer E-190 ինքնաթիռը, Խարբին քաղաքի օդանավակայանից տեղական ժամանակով 20:45 (16:45՝ Մոսկվայի ժամանակով) թռչելով VD8387 երթուղով, վթարի է ենթարկվել Չինաստանի հյուսիս-արևելքում, Իչուն (Հեյլունցզյան) քաղաքի օդանավակայանում։ Գիշերային վայրէջքի (տեղական ժամանակով Ժամը 22:10-ին) ժամանակ ինքնաթիռը դուրս է եկել թռիչքուղուց, մասնատվել է և այրվել։ Տեսանելիությունը 300 մետրից ավել չի եղել։

Փրկարարական գործողությունը և վթարի պատճառները
---------------------------------------------

Աղետի վայր շտապել են փրկարարներ։ Հայտնի է, որ փրկվել են 49 հոգի։ Բոլոր փրկվածները տեղափոխվել են հոսպիտալ։ Նրանցից երեքի դրությունը ծանր է եղել։ Նախնական տվյալներով վթարի պատճառներից մեկը կարող էր լինել վատ եղանակը. օդաչուն թանձր մառախուղի պայմաններում չի տեսել թռիչքուղին։

Արձագանքը
---------

Վթարից անմիջապես հետո «Henan Airlines»-ը անորոշ ժամանակով չեղյալ է հայտարարել իր բոլոր չվերթերը։ Կատարվածի հետ կապված ավիաընկերության գործադիր տնօրենը զրկվել է պաշտոնից։ «Embraer» ընկերությունը իր ցավակցություններն է հայտնել «Henan Airlines»-ին, տուժվածներին և զոհվածների հարազատներին։

2010 թվականի օգոստոսի 25-ին առավել ծանր վնասվածքներ ստացած 15 անձինք բուժման նպատակով տեղափոխվել են մարզի մայրաքաղաք՝ Խարբին։

Ծանոթագրություններ
------------------

1. ↑  Лайнер с 91 пассажиром разбился в Китае
2. ↑  "Accident description". Արխիվացված է the original 2012 թ․ հոկտեմբերի 28-ին. Retrieved 2016 թ․ հունիսի 29.
3. ↑  Видимость в районе крушения самолета в КНР не превышала 300 метров// РИА Новости, 24 августа 2010
4. ↑  С разбившегося в Китае лайнера выжили 49 человек // Vesti.kz, 24 августа 2010
5. ↑  Причиной авиакатастрофы в Китае стали плохие погодные условия
**eMedia.am**, լրատվական, էլեկտրոնային պարբերականը ստեղծվել է 2011 թվականին բլոգեր, ֆոտոլրագրող, դիզայներ Սեդրակ Մկրտչյանի կողմից։ Lրատվականը տեղեկություններ էր հաղորդում Հայաստանի ու Լեռնային Ղարաբաղի, ինչպես նաև Սփյուռքի հասարակական, քաղաքական և տնտեսական իրադարձությունների մասին։ Այժմ չի գործում։

Պատմություն
-----------

Կայքը սկսել է գործել 2011 թվականի ապրիլ ամսից։ Սկզբնական շրջանում լրատվականն ուներ հստակ ուղղվածություն դեպի սոցիալական ցանցերն ու բլոգոլորտը։ Լրահոսում բավականին լայն տեղ էին հատկացվում հայտնի բլոգերների գրառումներին ու Ֆեյսբուք, ինչպես նաև twitter-յան հրապարակումներին։ 2012 թվականին կայքը կրեց փոփոխություններ, մասնավորապես ամբողջությամբ նորացվեց նրա առաջին՝ մեկնարկային էջը։ Դրա հետ միաժամանակ սկսեց գործել ռուսերեն տարբերակը։

Նույն տարվա վերջում արդեն կայքը կրկին՝ երրորդ անգամ փոխեց մեկնարկային էջն ու արտաքին տեսքը։ 2012-ի ամռանը լրատվականը որոշակիորեն փոխեց լուրերի մատուցման քաղաքականությունն, ավելի մեծ ուշադրություն դարձնելով հեղինակային նյութերին ու ավելի հազվադեպ տեղադրելով առանձին բլոգային և սոցցանցային գրառումներ, թեև մինչև 2013 թվականը կայքում շարունակում են գործել առանձին բաժիններ՝ բլոգերից և սոցցանցերից։

* 2012 թվականի գարնանից կայքը տեղադրում է հեղինակային ֆոտոշարքեր։
* հայկական առցանց լրատվական դաշտում առաջիններից մեկը սկսեց արտադրել և ներկայացնել սեփական ինֆոգրաֆիկաներ։ Առաջին ինֆոգրաֆիկան հրապարակվել է 2012 թվականի մայիս-ին՝ Հայաստանում խորհրդարանական ընտրությունների վերաբերյալ։
* 2012 թվականի ձմռանից դադարեց գործել կայքի ռուսերեն տարբերակն ու այն ամբողջությամբ անցավ միայն հայերենին։

2014 թ. փետրվար ամսվա դրությամբ կայքն ուներ օրական մոտ 13 000 այցելո։

Ծանոթագրություններ
------------------

1. ↑  "«Սեդլրատու ՍՊԸ»". Արխիվացված է the original 2016 թ․ մարտի 4-ին. Retrieved 2013 թ․ ապրիլի 5.
2. ↑   Archived 2013-06-17 at the Wayback Machine. ԻՆՖՈԳՐԱՖԻԿԱ. Ինչպես բաշխվեցին ձայները
3. ↑  "EMedia.am կայքի ինֆոն". Wolfram Alpha. Retrieved 18.02.2014.
**Էվագելոս «Վագելիս» Մեյմարակիս** (հուն․՝ Ευάγγελος «Βαγγέλης» Μεϊμαράκης, դեկտեմբերի 14, 1953(1953-12-14), Աթենք, Հունաստան), հույն իրավաբան և քաղաքական գործիչ, Հունաստանի ազգային պաշտպանության նախարար (2006-2009թթ․), Հունաստանի խորհրդարանի նախագահ (2012-2014թթ․), «Նոր ժողովրդավարություն>» կուսակցության ժամանակավոր ղեկավար և ընդդիմության առաջնորդ (2015թ․-ի հուլիսից)։

Կենսագրություն
--------------

Վագելիս Մեյմարակիսը ծնվել է 1953 թվականի դեկտեմբերի 14-ին Աթենքում։ 1974 թվականին անդամագրվել է «Նոր ժողովրդավարություն» կուսակցությանը։ Պանթեոնի համալսարանում ուսանելու տարիներին նա մասնակցել է ուսանողական միությունների աշխատանքներին։ Եղել է «Նոր ժողովրդավարություն» կուսակցության երիտասարդական կազմակերպության՝ ONNED-ի հիմնադիր անդամ։ 1989 թվականից եղել է Հունաստանի խորհրդարանի պատգամավոր։ 1992-1993 թվականներին աշխատել է մշակույթի (սպորտի) փոխնախարար։ Եղել է «Նոր ժողովրդավարություն» կուսակցության գլխավոր քարտուղար՝ մինչև 2006 թվականի փետրվարի 15-ը պաշտպանության նախարար նշանակվելը (մինչև 2009 թվականի հոկտեմբերի 7-ը)։ 2012 թվականի հունիսի 29-ից մինչև 2015 թվականի փետրվարի 6-ը եղել է Հունաստանի խորհրդարանի նախագահ։

2015 թվականի հուլիսին, երբ հույները հանրաքվեով դեմ են քվեարկել ԵՄ ծրագրի ընդունմանը, Ադոնիս Սամարասը հեռացել է «Նոր ժողովրդավարություն» կուսակցության առաջնորդի պաշտոնից, և Մեյմարակիսը դարձել է կուսակցության ժամանակավոր ղեկավար։

2015 թվականի օգոստոսի 20-ին՝ Հունաստանի վարչապետ Ալեքսիս Ցիպրասի հրաժարականից հետո, Մեյմարակիսը ստանում է ժամանակավոր կառավարություն ձևավորելու մանդատ։ Ժամանակավոր վարչապետ է դարձել երկրի Գերագույն դատարանի նախագահ Վասիլիկի Տանու Խրեստոֆիլուն։

2016 թվականի հունվարին նա պարտվել է «Նոր ժողովրդավարություն» կուսակցության ղեկավարի ընտրություններում Կիրիակոս Միցոտակիսին։

Անձնական կյանք
--------------

Վագելիս Մեյմարակիսն ամուսնացած է դերասանուհի Նիցա Մարուդայի դուստր Իոաննա Կոլոկոտայի հետ, ունի երկու դուստր։

Ծանոթագրություններ
------------------

1. ↑  Самарас ушел в отставку с поста лидера греческой партии «Новая демократия»: Политика: Мир: Lenta.ru
2. ↑  Новое правительство Греции поручат сформировать лидеру оппозиции :: Политика :: РБК
3. ↑  ТАСС: Международная панорама - Главой греческой главной оппозиционной партии "Новая демократия" стал Кириакос Мицотакис
4. ↑  "Ξέρετε ποια είναι η πασίγνωστη ηθοποιός, πεθερά του Βαγγέλη Μεϊμαράκη;". *iEnimerosi.gr*. 2015 թ․ հուլիսի 22. Արխիվացված է the original 2015 թ․ հուլիսի 26-ին. Retrieved 2016 թ․ հուլիսի 16. `{{cite web}}`: Cite has empty unknown parameter: `|dead-url=` (help)

Արտաքին հղումներ
----------------

* Պաշտոնական կայքArchived 2011-06-15 at the Wayback Machine.
* Էվանգելոս Մեյմարակիսը Հունաստանի խորհրդարանի կայքում
**Engadget**, տեխնոլոգիաների թեմայով բազմալեզու բլոգ, որը նորություններ է հրատարակում գադջեթների և կենցաղային էլեկտրոնիակայի մասին։ Ներկա պահին Engadget-ում կա 4 անլեգերն և 6 տարբեր լեզուներով բլոգներ, որոնց խմբագիրները իրարից անկախ աշխատակազմեր են։ Engadget-ը ընդգրկվել է «Technorati top 100» վարկանշային աղյուսակի հնգյակում և TIME ամսագրի կողմից հիշատակվել է որպես 2010 թվականի լավագույն բլոգների մեկը։

Պատմություն
-----------

Engadget-ը հիմադրվել է Gizmodo և Peter Rojas բլոգների նախկին խմբագիր և համահիմնդրի կողմից։

Կայքում ամեն օր թողարկվում են մի քանի հոդվածներ կենցաղային էլեկտրոնիկայի մասին, ինչպես նաև տեխնոլոգիական աշխարհի մասին որոշ ասեկոսեներ և սեփական կարծիքներ։ 2004 թվականի հոկտեմբերից ամեն շաբաթ հրապարակվում է Engadget Podcast, որում պատմվում է շաբաթվա նորությունների մասին։

Engadget-ը Weblogs, Inc. ցանցում խոշոր բլոգ է եղել։ Weblogs ցանցը գնվել է AOL-ի կողմից 2005 թվականին։

Մրցանակներ
----------

Engadget բլոգը արժանացել բազմաթիվ մրցանակների այդ թվում՝ 2004 Bloggie 2004 «Best Technology Weblog», Bloggie 2005 «Best Computers or Technology Weblog» և «Best Group Weblog»։ 2004 և 2005 թվականներին Engadget-ը Weblog Awards-ի կողմից ստացել է «Best Tech Blog» մրցանակը։

Ծանոթագրություններ
------------------

1. ↑  "Top 100 Blogs – 1 to 25". Technorati. 2013 թ․ օգոստոսի 21. Արխիվացված է the original 2011 թ․ հունիսի 6-ին. `{{cite web}}`: Unknown parameter `|deadurl=` ignored (`|url-status=` suggested) (help)
2. ↑  "Best Blogs of 2010". *Time*. 2010 թ․ հունիսի 28. Արխիվացված է the original 2011 թ․ սեպտեմբերի 2-ին. Retrieved 2020 թ․ հունիսի 9. `{{cite news}}`: Unknown parameter `|dead-url=` ignored (`|url-status=` suggested) (help)
3. 1 2  Rachel Rosmarin (2008 թ․ հուլիսի 18). "The Gadget Guru". forbes.com. Retrieved 2008 թ․ դեկտեմբերի 17.
4. ↑  "Podcast Archive". *Engadget*. Արխիվացված է the original 2016 թ․ նոյեմբերի 10-ին. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* engadget.com
**DAX**-ը (Deutscher Aktienindex) Գերմանիայի ամենակարևոր ֆոնդային ինդեքսներից մեկն է։ Ինդեքսը հաշվարկվում է որպես Գերմանիայի 40 խոշորագույն բաժնետիրական ընկերությունների բաժնետոմսերի գների կապիտալիզացիայի կշռված միջին։ DAX-ը բրիտանական FTSE 100-ի և ամերիկյան Dow Jones-ի համարժեքն է։

DAX-ը ստեղծվել է 1988 թվականի հուլիսի 1-ին՝ 1000 միավոր մեկնարկային արժեքով։ Ցուցանիշը հաշվարկվել է Deutsche Börse AG-ի կողմից։

2020 թվականի նոյեմբերի 24-ին Deutsche Börse-ն հայտարարել է տասը լրացուցիչ բաղադրիչներով ինդեքսի ընդլայնման մասին, որպեսզի ավելի լիարժեք արտացոլի Գերմանիայի տնտեսության ժամանակակից կառուցվածքը։ Ընդլայնումը տեղի ունեցավ 2021 թվականի երրորդ եռամսյակում։

Ինդեքսի հաշվարկում
------------------

2016 թվականի հունվարից ինդեքսը հաշվարկվում է ամեն առևտրային օր՝ Կենտրոնական եվրոպական ժամանակով սկսած 9։06-ից։ DAX-ը հաշվարկելիս օգտագործվում են XETRA էլեկտրոնային բորսայի բաժնետոմսերի գները։

Էթյեն Լասպեյրեսի բանաձևի վրա հիմնված հաշվարկի համար ընտրված ցուցակված ընկերությունների բաժնետոմսերի գները կշռված են ըստ դրանց շուկայական կապիտալիզացիայի։

Հաշվի են առնվում միայն այն բաժնետոմսերը, որոնք գտնվում են ազատ շրջանառության մեջ։ Եթե ընկերության կապիտալը բաժանված է մի քանի տեսակի բաժնետոմսերի (օրինակ՝ սովորական բաժնետոմսեր և արտոնյալ բաժնետոմսեր), ապա օգտագործվում է ավելի բարձր իրացվելիություն ունեցող բաժնետոմսերի տեսակը։

Ընտրության չափանիշներ
---------------------

2021 թվականի սեպտեմբերից ընկերությունները իրավունք ունեն ընդգրկվելու DAX-ում միայն մեկ հիմնական չափանիշով՝ բաժնետիրական ընկերության շուկայական կապիտալիզացիան։ Հաշվի է առնվում բոլոր բաժնետոմսերի ընդհանուր արժեքը, որոնք գտնվում են ազատ շրջանառության մեջ, այլ ոչ թե ռազմավարական ներդրողների ձեռքում։ Նախկին մյուս չափանիշները, օրինակ՝ այս արժեթղթերով առևտրի ակտիվությունը, անհետացել են։

Բացի այդ, ներդրվել է նոր խիստ պայման. DAX 40-ի թեկնածուները պետք է ունենան առնվազն երկու տարվա շահույթ, ինչպես նաև պարբերաբար ներկայացնեն ոչ միայն տարեկան և կիսամյակային, այլև եռամսյակային աուդիտի ենթարկված հաշվետվություններ։

Բաժնետոմսը կարող է բացառվել ինդեքսից վերահաշվարկի ամսաթվերի միջև ընկած ժամանակահատվածում, եթե դրա կշիռը գերազանցում է 10%-ը, իսկ բաժնետոմսի 30-օրյա պատմական անկայունությունը գերազանցում է 250%-ը։

Ծանոթագրություններ
------------------

1. ↑  "Looking back on 30 years of DAX". *dw.com*. Retrieved 2022 թ․ փետրվարի 3.
2. ↑  "DAX Stock Index". *investopedia.com*. Retrieved 2022 թ․ փետրվարի 3.
3. ↑  "Pulse Online: DAX Index Grows to 40 Constituents – Looking at Impact on Market Cap and Liquidity". *xetra.com*. Retrieved 2022 թ․ փետրվարի 3.
4. ↑  "DAX". *memim.com*. Արխիվացված է the original 2022 թ․ փետրվարի 3-ին. Retrieved 2022 թ․ փետրվարի 3. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "DAX – benchmark and barometer for the German economy". *deutsche-boerse.com*. Retrieved 2022 թ․ փետրվարի 3.
6. ↑  "DAX Technical Analysis". *comparebrokers.co*. Retrieved 2022 թ․ փետրվարի 3.
7. ↑  "DAX with 40 constituents and additional criteria". *boerse-frankfurt.de*. Retrieved 2022 թ․ փետրվարի 3.
8. ↑  "New DAX index rules to strengthen qualification criteria, adopt international standards". *qontigo.com*. Retrieved 2022 թ․ փետրվարի 3.
Ուրալի ավազան
**Օր**, գետ, որը հոսում է Ակտյուբինի (Ղազախստան) և Օրենբուրգի մարզերում։ Ուրալ գետի ձախ վտակն է։

Թյուրքական ծագմամբ *ор* բառը ղազախերեն նշանակում է խրամ, առու, հեղեղատ։

Երկարությունը 332 կմ է, ավազանի մակերեսը՝ 18,6 հազար կմ²։ Օրը ձևավորվում է այն վայրում, որտեղ միաձուլվում են Շիյլի և Տերիսբուտակ գետերը, որոնք սկիզբ են առնում Մուգոջարի արևմտյան լանջերից։

Սնուցումը հիմնականում ձյունային է։ Տարեկան միջին ջրի ծախսը 21,3 մ³/վ է, որի չափման վայրը գտնվում է գետաբերանից 61 կմ հեռավորության վրա։ Ջրառատ է դառնում ապրիլից մինչև մայիս ամսի կեսերը, իսկ տարվա մյուս ամիսներին մակարդակը խիստ ցածր է։ Սառչում է հոկտեմբերի 2-րդ կեսին, նոյեմբերին և հալչում է մարտի վերջին կամ ապրիլին։ Օրի ջրերը օգտագործվում են լիմանային ոռոգման և ջրամատակարարման համար։ Թափվում է Օրսկ քաղաքի Ուրալ գետը։

1735 թվականին Օրի՝ Ուրալ թափվելու վայրում հիմնադրվել են Օրսկի ամրոցը և Օրենբուրգ բնակավայրը, որը ապագայում տեղափոխվեց Ուրալի հոսքի ուղղությամբ ավելի ներքև (ներկայիս Օրենբուրգը Օրենբուրգի մարզի վարչական կենտրոնն է), իսկ հին վայրում մնաց միայն Օրսկի ամրոցը։

Արտաքին հղումներ
----------------

* "Государственный водный реестр РФ: Орь". Արխիվացված է the original 2013 թ․ մարտի 9-ին. Retrieved 2016 թ․ հուլիսի 30. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |
|  |
| Բառարաններ և հանրագիտարաններ | Նոր |

 |
**Entertainment Weekly** (**EW**), ամերիկյան շաբաթական պարբերական, հրատարակվում է Time Inc. հրատարակչության կողմից, որը իր հերթին հանդիսանում է Time Warner ընկերության մասնաճյուղ։ Սկսել է տպագրվել 1990 թվականի փետրվարի 16-ից։ Պարբերականում հիմնականում տպագրվում են նյութեր կինոնկարների, հեռուստատեսային սերիալների, Բրոդվեյի մյուզիքլների գրքերի և այլ զանգվածային մշակույթի առարկաների մասին։ Ի տարբերություն նմանատիպ այլ պարբերականների EW-ն չի տպագրում նյութեր հանրահայտ մարդկանց անձնական կյանքի մասին, այլ ներկայացնում է տեղեկություններ նոր թողարկումների և արհեստավարժ կարծիքներ դրանց մասին։ Թեմաներով նման է այնպիսի շաբաթական պարբերականներին, ինչպիսիք են *Variety-ն* և *The Hollywood Reporter-ը*, սակայն նպատակաուղղված է ավելի լայն ընթերցողների շրջանակի վրա։

Entertainment Weekly-ն ստեղծվել է 1990 թվականին նյու-յորքյան լրագրող Ջեֆրի Ջարվիվի կողմից։ Առաջին համարի առաջնաթերթին տպված էր կանադացի քանթրի ոճի երգահան Քեթրին Դոն Լանգը։ Մինչև 1992 թվականի կեսը պարբերականի անվանման «Entertainment» բառը գրվում էր փոքրատառով։ Արդեն 2003 թվականին պարբերականի տպաքանակը անցավ 1,7 միլիոնը։ 2006 թվականի մարտին սկզբնական դիզայնը ամբողջովին փոխվեց։ Պարբերականը տարածվում է փոստով, ինչպես նաև գործում է պաշտոնական կայք, որը ղեկավարում է Սինդի Ստիվերսը, որտեղ պարբերաբար տեղադրվում են նորություններ, հետաքրքիր տեսանյութեր և լուսանկարներ։

Պարբերականի կողմից տարբեր ժանրերի և ուղությունների լավագույն հեռուստասերիալին ամեն տարի շնորհվում է Ewwy Award մրցանակը։

Ծանոթագրություններ
------------------

1. ↑  The ISSN portal — Paris: ISSN International Centre, 2005. — ISSN 1049-0434
2. ↑  Dylan Stableford. (2008 թ․ մայիսի 16). "Stivers Named Managing Editor of EW.com — Industry veteran joins Entertainment Weekly at a pivotal time for the brand. «Stivers Named Managing Editor of EW.com»" (in անգլերեն). Folio. Արխիվացված է the original 2012 թ․ հուլիսի 7-ին. Retrieved 2010 թ․ դեկտեմբերի 15. `{{cite web}}`: Unknown parameter `|deadurl=` ignored (`|url-status=` suggested) (help)

Արտաքին հղումներ
----------------

* [www.ew.com Պաշտոնական կայք] (անգլ.)
* Anne Helen Petersen (2014 թ․ հունիսի 10). "The Trials of *Entertainment Weekly*: One Magazine's 24 Years of Corporate Torture". *The Awl*. Արխիվացված է the original 2014 թ․ հունիսի 17-ին. Retrieved 2014 թ․ հունիսի 19. `{{cite web}}`: Unknown parameter `|deadlink=` ignored (`|url-status=` suggested) (help)
**American Twilight**, Crime and the City Solution խմբի հինգերորդ ստուդիական ալբոմը՝ թողարկված 2013 թվականին։

Ալբոմի մասին
------------

American Twilight-ը դարձավ խմբի առաջին ալբոմը 23 տարի տևած լռությունից հետո։ Խումբը, որ առաջ տեղակայված էր Մելբուռնում, Լոնդոնում և Բեռլինում, տեղափոխվեց Դետրոյթ՝ քաղաք, որ խորհրդանշում էր արևմտյան աշխարհի և ամերիկյան երազանքի անկումը։ Հենց այստեղ Crime and the City Solution խմբի լիդերը՝ ավստրալիացի երաժիշտ Սայմոն Բոնին, ոգեշնչություն գտավ հին խմբի հետ նոր ալբոմ ձայնագրելու համար։ Բոնին ամերիկյան մշակույթը ինքնատիպ ուղենիշ է համարում բոլոր ավստրալիացիների համար, իսկ Դետրոյթը համեմատում հետպատերազմական Բեռլինի հետ։

Ձայնասկավառակի աշխատանքներում մասնակցություն ունեցան Einstürzende Neubauten խմբի անդամ Ալեքսանդր Հակեն և Բրոնուին Ադամսը, ինչպես նաև 5 այլ մասնակիցներ, այդ թվում՝ ամերիկացի երգչուհի Դենիլա դե Պիկիոտոն։

2013 թվականի մարտի 26-ին խումբը ներկայացրեց American Twilight ալբոմ-էլեգիան ամերիկյան երազանքի մասին և միֆային Ամերիկայի մասին, որը ապրում է մարդկանց մտքում, սակայն գոյություն չունի իրականում։

Արձագանքներ
-----------

Երաժշտական քննադատները ալբոմը դիմավորել են մեծ բարեհաճությամբ։ «Drowned in Sound» էլեկտրոնային թերթի հիմնադիր Ալեքս Սնակսը American Twilight-ը գնահատել է 7 աստղով 10 հնարավորից՝ նշելով մեղեդիները, որ հարուստ են դետալներով, երաժշտական գաղափարներով, մտածված վոկալային գործիքավորմամբ և արտահայտիչ բառերով։ PopMatters ամսագրի խմբագիր Զակ Շոնֆիլդը նույնպես ալբոմը գնահատել է 7 աստղով 10 հնարավորից՝ գրելով, որ Crime and the City Solution-ն անկասկած ձայնագրվել է ոչ թե առևտրական տեսանկյունից, այլ ուղղակի նրա համար, որ նրանք պետք է անեին դա։

Երգացանկ
--------

| # | Անվանում | Տևողություն |
| --- | --- | --- |
| 1. | «Goddess»   | 3:50 |
| 2. | «My Love Takes Me There»   | 4:10 |
| 3. | «Riven Man»   | 4:33 |
| 4. | «Domina»   | 6:48 |
| 5. | «The Colonel (Doesn’t Call Anymore)»   | 6:31 |
| 6. | «Beyond Good and Evil»   | 4:09 |
| 7. | «American Twilight»   | 5:19 |
| 8. | «Streets of West Memphis»   | 5:49 |

Կազմ
----

* Սայմոն Բոնի՝ վոկալ
* Ալեքսանդր Հակե՝ կիթառ, բեք վոկալ
* Դևիդ Յուջին Էդվարդս՝ կիթառ, բեք վոկալ
* Տրոյ Գրեգորի՝ բաս կիթառ, թավ ջութակ, բեք վոկալ
* Բրոնուին Ադամս՝ ջութակ, բեք վոկալ
* Դենիելա դե Պիկիոտո՝ տավիղ, բեք վոկալ
* Մետյու Սմիթ՝ ստեղնաշարային գործիքներ, բեք վոկալ
* Ջիմ Ուայթ՝ հարվածային գործիքներ

Ծանոթագրություններ
------------------

1. ↑  mute.com
2. ↑  "Հարցազրույց Crime and the City Solution-ի հետ". Արխիվացված է the original 2013 թ․ մայիսի 27-ին. Retrieved 2015 թ․ օգոստոսի 28.
3. ↑  "Snax, Alex". Արխիվացված է the original 2013 թ․ մայիսի 27-ին. Retrieved 2015 թ․ օգոստոսի 28.
4. ↑  popmatters

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Metacritic · MusicBrainz |

 |
Ս․ Պետերբուրգի գետային կայարանը
**Գետային կայարան** (ռուս.՝ Речно́й вокза́л Санкт-Петербурга), կառույցների և շենքերի համալիր, որը նախկինում գործել է Սանկտ Պետերբուրգ քաղաքում, գտնվել է «Пассажирский порт» ԲԲԸ-ի ենթակայության ներքո և նախատեսված է եղել զբոսաշրջիկների և նավագնացության համար։

Գետային կայարանը գտնվել է Օբուխովսկայա Օբորոնա 195 հասցեում՝ Նևայի ափին՝ Վոլոդարսկի կամրջից վերև։

Պատմություն
-----------

Գետային կայարանի շենքերի համալիրը, որը կառուցվել է 1962-1974 թվականներին Վ․ Պոպովի, Ի․ Կուսկովի, Ե․ Ռոզենֆելդի, Տ․ Տարիկինայի և ինժեներ Բ․ Սեմինի նախագծով, ներառում է նավամատույցը, ուղևորական տերմինալը և 16 հարկանի «Ռեչնայա» հյուրանոցը։ Կառուցումից հետո Գետային կայարանն անցավ Լենինգրադի ուղևորական նավահանգստին։

1999 թվականի դեկտեմբերի 22-ից Գետային կայարանի շենքերն ու կառույցները գտնվում են «Пассажирский порт» ԲԲԸ-ի՝ «Северо-Западное пароходство» ԲԲԸ-ի դուստր ընկերության ենթակայության տակ։

Ավելի ուշ շենքը նավահանգստից գնվեց՝ 24 հարկանի բնակելի տուն կառուցելու նպատակով։ 2009 թվականին հյուրանոցը քանդելուն դեմ հանդես եկավ Պետերբուրգի ճարտարապետների միությունը։ Միության անդամներն առաջարկեցին շենքերի համալիրին տալ ճարտարապետական հուշարձանի կարգավիճակ։ Սակայն այդ միտքը հաջողություն չունեցավ։

Այժմեականություն
----------------

Զբոսաշրջությունը և բազմազան շրջագայությունները, ջերմանավերը, որոնք մեկնում են Գետային կայարանից, կարգավորվում են Վոդոխոդ, Ինֆոֆլոտ, Լատտի, Ռուսկիե կռուիզի, Գամա, Մոստուրֆլոտ և այլ ընկերությունների կողմից։

Ներկայումս Գետային կայարանի շենքը և «Ռեչնայա» հյուրանոցը քանդվել են, որի աշխատանքները սկսվել են 2012 թվականի մայիսին։ Զբոսաշրջիկների մի մասը մեկնում է Ուտկինա զավոդ (ռուս.՝ Уткина заводь) նավամատույցից, մյուս մասը՝ Նևայի աջ ափում տեղակայված նախկին Սոլեբազա նավամատույցից՝ Ուտկինա զավոդից ներքև, իսկ զբոսաշրջիկների մեծ մասը նախկինի պես օգտվում է գետային կայարանի նավամատույցներից։

Ծանոթագրություններ
------------------

1. ↑  Петербург и окрестности — Городские окраины: ПО ОБОИМ БЕРЕГАМ НЕВСКОГО РАЙОНА — БЕРЕГ ЛЕВЫЙ
2. ↑  "в Санкт-Петербург .ру: гостиницы Санкт-Петербурга. Речной вокзал". Արխիվացված է the original 2009 թ․ ապրիլի 13-ին. Retrieved 2014 թ․ հունիսի 5.
3. ↑  Речной вокзал пошел под снос
4. ↑  На проспекте Обуховской обороны начался снос Речного вокзала

Արտաքին հղումներ
----------------

* «Пассажирский порт» ԲԲԸ Archived 2007-05-19 at the Wayback Machine.
* «Пассажирский порт» ԲԲԸ, հայելային կայք Archived 2013-12-19 at the Wayback Machine.
* «ВодоходЪ» տուրիստական ընկերություն Archived 2011-07-31 at the Wayback Machine.
**Ett Hem-ի տուն-թանգարան** (շվեդ.՝ Ett Hem), Ֆինլանդիայում գտնվող միակ ազնվական թանգարանը, որը գտնվում է Տուրկու քաղաքում։ Թանգարանը հիմնադրվել է 1918 թվականին։

Պատմություն
-----------

Թանգարանի պատին փակցված ցուցատախտակըԹանգարանի պատին փակցված ցուցատախտակը
1925 թվականին Ալֆրեդ և Հելենա Յակոբսոններ հյուպատոսական զույգը Աբո ակադեմիային որպես ժառանգություն է փոխանցել գեղանկարչության իր մասնավոր հավաքածուն և ինտերիերի առարկաները։ 1932 թվականին հավաքը կայացվել է որպես թանգարան և բացվել այցելության համար Hämeenkatu (Tavastgatan), 30. հասցեով։

1965 թվականին հավաքածուն տեղափոխվել է նոր հասցե՝ Piispankatu (Biskopsgatan), 14.

Շենքի ինտերիերում ներկայացված են 19-20-րդ դարերի Ֆինլանդական մեծ իշխանության ազնվական կենցաղին վերաբերող հատուկ նկարների և առարկաների հավաքածուն։

Ծանոթագրություններ
------------------

1. 1 2 3 4 5
2. ↑  "Թանգարանի էջը". Արխիվացված է the original 2009 թ․ հունվարի 12-ին. Retrieved 2015 թ․ նոյեմբերի 11.
3. ↑  Arvaja, Antti: Ihan kuin kotona. Turun Sanomat, 18.8.2004. TS-Yhtymä. Artikkelin verkkoversio Viitattu 30.7.2013.

Արտաքին հղումներ
----------------

* Ett Hem-ի տուն-թանգարանի էը Archived 2009-01-12 at the Wayback Machine. (ֆին.) (շվեդ.)
**Օտտո Կուուսինենի հուշարձան** (ռուս.՝ Памятник Отто Куусинену), հուշարձան Ռուսաստանի Կարելիայի Հանրապետության Պետրոզավոդսկ քաղաքում։ Հեղինակն է քանդակագործ Բորիս Դյուժևը։ Արձանը տեղադրվել է 1973 թվականին։

Պատմություն
-----------

Կոմունիստական կուսակցության և խորհրդային պետության, միջազգային կոմունիստական և բանվորական շարժման ֆինն և խորհրդային գործիչ, Սոցիալիստական աշխատանքի հերոս, ԽՍՀՄ ԳԱ ակադեմիկոս Օտտո Կուուսինենը 1918 թվականի օգոստոսին մասնակցել է Ֆինլանդիայի կոմունիստական կուսակցության ստեղծմանը և դարձել կուսակցության կենտրոնական կոմիտեի անդամ։ Ֆինլանդիայից ապօրինի դուրս գալուց հետո Կուուսինենը 1921 թվականին տեղափոխվել է Խորհրդային Ռուսաստան։ 1939-1940 թվականների խորհրդա-ֆիննական պատերազմի ժամանակ Օտտո Կուուսինենը ղեկավարել է, այսպես կոչված, «Ֆինլանդիայի ժողովրդական կառավարությունը», որը տեղակայված էր Տերիյոկիում (այժմ՝ Լենինգրադի մարզի Զելենոգորսկ)։

1940 թվականից Օտտո Կուուսինենը Կարելա-Ֆիննական ԽՍՀ գերագույն խորհրդի նախագահության նախագահն էր, իսկ 1957 թվականին հանրապետության՝ Կարելական ինքնավար ԽՍՀ-ի վերափոխվելուց հետո, նա եղել է ԿԻԽՍՀ գերագույն խորհրդի նախագահության նախագահ։ 1957 թվականի հունիսի 28-ին Կուուսինենն ընտրվել է ԽՄԿԿ կենտրոնական կոմիտեի նախագահության անդամ և քարտուղար։

Հուշարձանի նկարագրություն
-------------------------

Օտտո Կուուսինենի հուշարձանը Պետրոզավոդսկի Խորհրդային հրապարակում բացվել է 1973 թվականի հունիսի 22-ին՝ Կարելիայի մայրաքաղաքի 270-ամյակի օրը։ Օտտո Կուուսինենը պատկերված է ազատ կանգնած, նրա գլուխը բաց է։

Հուշարձանի նյութը Շալսկիի մոխրագույն-վարդագույն գրանիտ է։ Քանդակի տարրերի բլոկները մշակվել են Լենինգրադի «Մոնումենտսկուլպտուրա» գործարանում, իսկ պատվանդանի բլոկները՝ Կոնդոպոգայի քարի մշակման գործարանում։ Պատվանդանի վերին մասում փորագրված է «Օտտո Կուուսինեն» մակագրությունը։

Հուշարձանի հեղինակներն են քանդակագործ, ՌԽՖՍՀ վաստակավոր նկարիչ Բ. Ն. Դյուժևը, ճարտարապետներ Ա. Ա. Զավարզինը և Յ. Լ. Կուլագան (Մոսկվա)։

Պատկերասրահ
-----------

* Խորհրդային հրապարակը և Կուուսինենի հուշարձանըԽորհրդային հրապարակը և Կուուսինենի հուշարձանը
* Կուուսինենի հուշարձանը ձմռանը, հետին պլանում քաղաքի վարչակազմի շենքն էԿուուսինենի հուշարձանը ձմռանը, հետին պլանում քաղաքի վարչակազմի շենքն է

Ծանոթագրություններ
------------------

1. 1 2 3 4 5  "Памятник О. В. Куусинену". Արխիվացված է the original 2018 թ․ դեկտեմբերի 30-ին. Retrieved 2018 Դեկտեմբեր 21. `{{cite web}}`: Unknown parameter `|dead-url=` ignored (`|url-status=` suggested) (help)
Ֆալաք-օլ-Աֆլաք ամրոցը
**Ֆալաք-օլ-Աֆլաք ամրոց (ֆարսի՝ دژ شاپورخواست‎‎ Դեզ-է Շափուր խոասթ),** ամրոց է համանուն բլրի վրա՝ Խորամաբադ քաղաքում՝ Իրանի Լոռեսթան նահանգի շրջանային կենտրոնում։ Այս հսկայական շինությունը կառուցել են Սասանյանների իշխանության օրոք (224-651 թթ.): Խորամաբադ գետը, հոսելով ամրոցի բլրի արևելյան և հարավարևմտյան մասերով, նրա համար բնական պաշտպանական միջոց է հանդիսանում։ Այսօր բլրի արևմտյան և հյուսիսային մասերը բնակեցված են։

### Պատմություն

Ֆալաք-օլ-Աֆլաք ամրոցը Սասանյանների օրոք կառուցված կարևորագույն շինություններից մեկն է։ Նախկինում՝ 1800 տարի շարունակ, տարբեր անվանումներ է ունեցել, որոնցից են *Շափուր-Խասթ կամ Սաբր-Խասթ ամրոց, Դեզբազ, Խորամաբադի ամրոց* և այլն։ Ամրոցը գտնվում է Խորամաբադի կենտրոնում։ Փահլավիների արքայատոհմի օրոք այն օգտագործել են որպես բանտ՝ մինչև 1968 թվականը, երբ այնուհետև այն վերածվեց թանգարանային համալիրի։

### Ճարտարապետական հատակագիծ

Ֆալաք-օլ-Աֆլաք արմոցի համայնապատկերը
Ներկայումս ամրոցի հիմքերի չափը մոտավորապես 300×400 մ է, բարձրությունը՝ բլուրը ներառյալ, 40 մ է։ Տարածքը կազմում է 5300 մ², պարագիծը՝ 2860 մ, ամենաբարձր պատն ունի 22.5 մ բարձրություն։ Տարածքը բաժանվում է չորս մեծ սրահների՝ հարակից սենյակներով և միջանցքներով։ Բոլոր սենյակները գոտևորում են երկու բակ հետևյալ չափերով՝ առաջին բակի չափերն են՝ 31x22.5 մ, երկրորդինը՝ 29×21մ։ Ի սկզբանե ամրոցն ունեցել է 12 աշտարակ, սակայն այսօր դրանցից կանգուն են միայն 8-ը։ Շինության մուտքը հյուսիսից է։

Ամրոցի ջրհորը գտնվում է առաջին այգու ետնամասում և ունի 40 մ խորություն։ Ջրհորի բնամասը փորված է ժայռի մեջ՝ Գոլեսթանի աղբյուրին հասնելու համար։ Մինչ օրս, սակայն, ջրհորը չեն օգտագործում։ Ֆալաք-օլ-Աֆլաք ամրոցի կառուցման համար օգտագործվել են աղյուս, մետաղ, փայտ և կրաշաղախ։

Այժմ Իրանի Մշակութային կազմակերպության պաշտպանության ներքո է։

Ծանոթագրություններ
------------------

1. ↑  "Falak-ol-Aflak Castle of Lorestan". Արխիվացված է the original 2017 թ․ մայիսի 5-ին. `{{cite web}}`: Unknown parameter `|dead-url=` ignored (`|url-status=` suggested) (help)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ֆալաք-օլ-Աֆլաք ամրոց** կատեգորիայում։ |
**Die Kalewainen in Pochjola**, օպերա, որը ստեղծվել է գերմանացի կոմպոզիտոր Կառլ Մյուլլեր-Բերգհաուսի կողմից և բաղկացած է չորս գործողությունից։ Օպերան ստեղծվել է կարելական-ֆիննական «Կալեվալա» էպոսի մոտիվներով։ Գրվել է 1890 թվականին, առաջին բեմադրությունը կայացել է 2017 թվականին։

Պատմություն
-----------

Օպերան գրվել է Աբո քաղաքում, կոմպոզիտոր Կառլ Մյուլլեր-Բերգհաուսի կողմից, 1890 թվականին, որտեղ նա գլխավորել է Աբո քաղաքի Գործիքային ընկերությունը (1888-1895 թվական)։

Լիբերտոն գերմաներենով գրել է Ֆրից Շպենգլերը` կարելական-ֆիննական «Կալեվալա» էպոսի տեքստի հիման վրա։

1892 թվականի Համբուրգում պլանավորած օպերայի պրեմիերան չի կայացել։ Թեև օպերան հիշատակվել է 1933 թվականին՝ Կալեվալայի համայնքային տարեգրություններում, այն ամբողջովին երբեք չի բեմադրվել։

Ֆինլանդիայի անկախության 100-ամյակի տոնակատարության շրջանակներում, 2017 թվականի փետրվարի 28-ին, Տուրկուի «Logomo» մշակութային կենտրոնում տեղի է ունեցել օպերայի պրեմիերան, որտեղ դրա բեադրությանը մասնակցել են ֆինն երաժշտավար Լեիֆ Սերգեստամը և Տուրկուի Ֆիլարմոնիայի նվագախումբը, սոպրանո Իոհաննա Ռուսաննեն-Կարտանոն և բարիտոն Թոմմի Հակալան։

Ծանոթագրություններ
------------------

1. ↑  "Varhainen Kalevala-ooppera esitetään Turussa vuoden kuluttua" (in ֆիններեն). Helsingin Sanomat. Արխիվացված է the original 2016 թ․ մարտի 5-ին. Retrieved 2017 թ․ փետրվարի 28.
2. ↑  "Первая в мире опера по мотивам эпоса Калевала ждала своего часа в архивах 127 лет". YLE. Retrieved 2017 թ․ փետրվարի 28.
**Dick’s Last Resort**, ռեստորանների ամերիկյան ցանց, որն անհեթեթ ինտերիեր ունի, իսկ անձնակազմից պահանջվում է հաճախորդների հետ ոչ սիրալիր լինել։

Պատմություն
-----------

Ցանցը կազմված է 17 ռեստորաններից, որոնք գտնվում են ԱՄՆ-ի տարբեր նահանգներում։ Սկզբնական շրջանում տերերը ցանկանում էին էլիտար հաստատություն բացել, սակայն անհաջողության մատնվեցին և սնանկացան։ Այնուհետև սեփականատերերը որոշեցին օրիգինալ քայլի դիմել և փոխարենը ստեղծել նորաձև «փնթի» ռեստորաններ, որը հաջողություն բերեց։ 1995 թվականին ընկերությունը փորձեց եվրոպական շուկա մտնել և ռեստորան բացեց Լոնդոնում, սակայն փորձն անհաջող էր, և ռեստորանը 1996 թվականի սկզբին վաճառվեց։

Ռեստորանների անձնակազմը հատուկ աշխատում է փնթի մատուցողների տեսքով, սեղաններին չկա սփռոց և անձեռոցիկ, իսկ եթե հաճախորդն անձեռոցիկ է խնդրում, անձնակազմն այն շպրտում է հաճախորդի վրա։ Ճաշացանկը կազմված է հարավային խոհանոցի ուտեստներից՝ համբուրգեր, խորոված և ծովամթերք։ Արտառոց ուտեստներ ևս կան, օրինակ՝ Դոլլի Փարթոն անվամբ գրիլը։ Խմիչքների հետ առաջարկվում է հուշանվերներ և կպչուն թղթեր հետևյալ տեքստով՝ «Իսկական կանայք սիրում են Դիքսը» կամ «Ես սիրում եմ Դիքսը»։ Հաճախորդներին ըստ ցանկության տրվում են թղթե գլխարկներ, որոնք նրանք կրում են ռեստորանում գտնվելու ժամանակ։

Չնայած այսպիսի միջավայրի՝ ցանցի ռեստորանները ծաղկում են, որովհետև անձնակազմին հաջողվում է չափը չանցնել և այնպես տրամադրել հաճախորդներին, որ ամեն ինչ ընդունվի որպես կատակ։ Այնդուհանդերձ, Dick's Last Resort-ը Նոր Օռլեանի Մարդի Գրա ամենամյա փառատոնի «Mardi Gras Madness» միջոցառման տերն է հանդիսանում, որտեղ հավաքված գումարը փոխանցվում է բարեգործական կազմակերպություններին։

2008 թվականին Ստիվ Շիֆը վաճառեց իր ընկերությունը մի խումբ ներդրողների։

Ծանոթագրություններ
------------------

1. ↑  "Break for the border reins in wayward restaurant". (անգլ.)
2. ↑  "In Brief: Dublin deal". Արխիվացված է the original 2013 թ․ հունվարի 18-ին. Retrieved 2016 թ․ օգոստոսի 30. `{{cite web}}`: Unknown parameter `|dead-url=` ignored (`|url-status=` suggested) (help) (անգլ.)
3. ↑  New owners of Dick’s parent company have option to buy Marina City location (անգլ.)

Արտաքին հղումներ
----------------

* Պաշտոնական կայք Archived 2009-01-01 at the Wayback Machine. (անգլ.)
* Dick's Last Resort in San Antonio, TX (անգլ.)
* Ресторан Dick’s Last Resort с самыми грубыми офицантами Archived 2016-01-26 at the Wayback Machine.
**Aurora Airlines,**  Ռուսաստանի տարածաշրջանային ավիաընկերություններից է Հեռավոր Արևելքում, հիմնված է Վլադիվոստոկում և Խաբարովսկում։ Լրիվ անվանումը՝ բաց բաժնետիրական ընկերություն «Avrora Airlines»։ Ավիաընկերությունը հիմնադրվել է 2013 թվականի սեպտեմբերի 25-ին։ Ունի դուստր կազմակերպություն՝ Աէրոֆլոտ։ Ավիաընկերությունը հիմնականում չվերթներ է իրականացնում Հեռավոր Արևելքում և Սիբիրում, ինչպես նաև իրականացնում է միջազգային չվերթներ դեպի՝ Չինաստան, Կորեա և Ճապոնիա։

Պատմություն
-----------

**Ավիաընկերություն «Սախալինյան ավիաուղիներ»**

Ավիաընկերություն «Սախալինյան ավիաուղիներ-ը իրականացնում է ներքին և միջազգային չվերթներ 1992 թվականից։ Առաջին միջազգային չվերթը իրականացվել է Սեուլում։ 1994 թվականին ավիաընկերությունը արտադրել է Boeing 737-200 օդանավը։ Այդ նույն օդանավով բացվել է նոր չվերթ դեպի Ճապոնիա։ 1997 թվականին ավիաընկերությունը ընդլայնել է իր երթուղին թռչելով Արևելյան Սիբիր, Արևմտյան Սիբիր, Նովոսիբիրսկ և Իրկուտսկ։ 2002 թվականին ավիաընկերությունը հաղթել է մրցույթում ավիացիոն ծառայությունների ընկերությունում։ 2007 թվականին ավիաընկերությունը դադարել է շահագործել *Bombardier DHC 8-100* ինքնաթիռը։ Նույն թվականին ավիաընկերությունը ստորագրել է մի պայմանագիր, որի համաձայն, բացվել են նոր չվերթ դեպի Հոնկոնգ։ 2006 թվականի աշնանը բացվեց նոր չվերթ դեպի Հարբին։ 2007 թվականին սկսեց թռչել Պեկին և Դալիան։ 2009 թվականի ապրիլից սկսեց շահագործել DHC 8-300-ը։ 2011 թվականին ավիաընկերությունը վերսկսել է թռիչքը դեպի Պեկին (Չինաստան)։

**Ավիաընկերություն «Վլադիվոստոկի ավիաուղիներ»**

1994 թվականին ստեղծված ավիաընկերություն «Վլադիվոստոկի ավիաուղիներ»-ը։ 1995 թվականի օգոստոսի 2-ին ավիաընկերությունը ձեռք է բերում իր առաջին երկարաժամկետ մարդատար ինքնաթիռ՝ Տու-154Մ։ 2009 թվականին ավիաընկերությունը սկսել է շահագործել խոշորագույն օդանավ Airbus 330-300-ը։ Նույն տարվա հոկտեմբերին ավիաընկերությունը ստացել է երկրորդ ինքնաթիռը, իսկ 2010 թվականին երրորդ։

**Aurora Airlines**

2013 թվականի նոյեմբերի 6-ին ստեղծվեց նոր ավիաընկերություն՝ «Ավրորա»։ 2013 թվականի նոյեմբերի 8-ին ավիաընկերությունը ձեռք բերեց իր առաջին Airbus 319-100 օդանավը։ 2013 թվականի նոյեմբերի 14-ին ավիաընկերությունը հաջողությամբ ավարտել է իր առաջին թռիչքը Аirbus 319-100 օդանավով, հետևյալ չվերթով Վլադիվոստոկ - Խաբարովսկ - Մագադան։ 2014 թվականի փետրվարի 3-ից ավիաընկերությունը սկսեց գործել ամենօրյա թռիչքներ։

Ավիաընկերության երթուղին
------------------------

### Ռուսաստան

* Խաբարովսկ
* Վլադիվոստոկ
* Մագադան
* Կրասնոյարսկ
* Նովոսիբիրսկ

Ծանոթագրություններ
------------------

1. ↑  Авиакомпания "Аврора"
2. ↑  Список аффилированных лиц за 2012 год
3. 1 2  "Аэрофлот презентовал новую «дочку» — единую дальневосточную авиакомпанию «Аврора»". Արխիվացված է the original 2016 թ․ մարտի 6-ին. Retrieved 2015 թ․ մայիսի 29. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  О развитии региональной авиации
5. ↑  Первый самолет авиакомпании «Аврора» вылетел из Владивостока в Магадан
6. ↑  Первый рейс авиакомпании «Аврора» отправился из Владивостока в Магадан
7. ↑  Первый рейс авиакомпании "Аврора" в Новосибирске / АвиаПорт.Дайджест

Արտաքին հղումներ
----------------

* Պաշտոնական կայք
**Fête de la Musique** ֆր.՝ Երաժշտության տոն, (հանդիպում է նաև «Երաժշտության օր» անվամբ, *«The World Music Day»*), յուրաքանչյուր տարի հունիսի 21-ին՝ արևակայության օրը, անցկացվող երաժշտական փառատոն՝ ուղղված բնակչության շրջանում երաժշտության տարածմանը։

*Fête de la Musique*-ի պատմություն
----------------------------------

Առաջին անգամ «Երաժշտության տոն»-ը կազմակերպվել է 1982 թվականին Փարիզում՝ Ֆրանսիայի մշակույթի նախարար Ժակ Լանգի նախաձեռնությամբ։ Ավելի քան 30-ամյա պատմությամբ փառատոնը դուրս եկավ ազգային սահմաններից և երաժշտության բնագավառում դարձավ համաշխարհային իրադարձություն։ Այժմ ամբողջ աշխարհում ավելի քան 100 պետություն և 340 քաղաք յուրաքանչյուր տարի անցկացնում են կենդանի համերգներ՝ *«Fête de la Musique»*-ի շրջանակներում։

Առանձնահատկություններ
---------------------

*«Fête de la Musique»*-ի հիմնական բնորոշիչ գիծը պրոֆեսիոնալների և սիրողական մակարդակի երգիչների՝ նույն բեմահարթակի վրա ելույթ ունենալն է։ Տոնակատարության շրջանակներում իրականացվող բոլոր համերգներն անցկացվում են բացօթյա՝ պուրակներում, զբոսապուրակներում և հրապարակներում։ Խրախուսվում են երաժիշտների՝ փողոցային ինքնաբուխ համերգները, ինչն ստեղծում է երաժշտական տոնի մթնոլորտ։

*Fête de la Musique*-ը Ռուսաստանում
-----------------------------------

Ռուսաստանում *«Fête de la Musique»*-ն առաջին անգամ անցկացվել է 2011 թվականին, Վորոնեժում։ Տեղացի երաժշտասերների նախաձեռնությամբ՝ քաղաքի կենտրոնում պատրաստվեցին երեք բեմահարթակներ, որտեղ ելույթ էին ունենում Ռուսաստանի, Ուկրաինայի և Գերմանիայի տարբեր քաղաքների երաժիշտներ։ 2012 թվականին Ռուսաստանի Դաշնությունում Ֆրանսիայի դեսպանատունը «Երաժշտության տոն» դաշնային ծրագրի շրջանակներում կազմակերպեց ֆրանսիացի երաժիշտների ելույթները՝ Մոսկվայից մինչև Վլադիվոստոկ՝ ընդհանուր առմամբ 13 քաղաքներում։

Ծանոթագրություններ
------------------

1. ↑  "Fête de la Musique". Արխիվացված է the original 2016 թ․ հոկտեմբերի 17-ին. Retrieved 2021 թ․ հունվարի 19.
2. ↑  23 июня — Праздник музыки! — La France en Russie Archived 2013-11-08 at the Wayback Machine.

Արտաքին հղումներ
----------------

* Երաժշտության օրը Ֆրանսիայում
* Fête de la Musique-ը Բեռլինում
* Երաժշտության տոնը Ռուսաստանում Archived 2017-03-25 at the Wayback Machine.
* Fête de la Musique-ը Վորոնեժում Archived 2013-04-14 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | BNF: 16515861p · GND: 7844991-1 · SUDOC: 155829467 · VIAF: 171836528 · WorldCat VIAF: 171836528 |

 |
**Apple A10X** (A10X Fusion chip), Apple ընկերության, Apple AX շարքի, 2017 թվականի 64-բիթանոց, ARMv8-A միկրոճարտարապետությամբ, բազմամիջուկային ARM-միկրոպրոցեսոր։ Ստեղծվել է TSMC պայմանագրային արտադրողի կողմից՝ 10-նանոմետրանոց FinFET տեխպրոցեսով։

Նկարագրություն
--------------

Ենթադրվում է, որ տվյալ չիպը կօգտագործվի Apple iPad և iPad Pro պլանշետների նոր մակարդակներում (12,9, 10,5, 9,7 և 7,9-դյույմանոց մոդելները), որոնց ներկայացումը պլանավորված է 2017 թվականի ապրիլի սկզբին։

### Արտադրողականություն

Ըստ մամուլ ընկած Geekbench ընկերության փորձերի` Apple A10X չիպը, մեկ-միջուկային ռեժիմում 34%-ով ավելի արագ է աշխատում, քան նախորդ` Apple A9X-ը (ներկայացվել էր 2015 թվականի սեպտեմբերին) - 4236 բալը` 3490-ի դեմ, իսկ բոլոր երեք միջուկների օգտագործումով փորձի ժամանակ` նոր չիպը 27%-ով արագ եղավ նախորդից, Apple A10X ցույց է տալիս 6588 բալը Apple A9X-ի 5580 բալի դեմ արդյունք։ Տվյալ շարքի համեմատաբար նոր չիպի` Apple A10-ի հետ համեմատելիս` Apple A10X-ը նույնպես ցույց է տալիս առավելություն` 22%-ով` մեկ-միջուկային ռեժիմում և 20%-ով` բազմամիջուկային ռեժիմում։ Նաև տվյալ փորձերի ժամանակ նոր պրոցեսորով iPad Pro համացանցային-պլանշետը հավաքեց ավելի շատ բալ, քան 12-դյույմանոց Apple MacBook նոթբուքը` Intel Core M 4-միջուկային պրոցեսրով, որն ցույց տվեց 3023 և 6430 բալ արագություն։

Օգտագործում
-----------

Apple A10X պրոցեսոր օգտագործող սարքերը`

* iPad Pro (2017 թվականի ապրիլ)

Տես նաև
-------

* Apple A10
* Apple A9
* Apple A7
* Apple A5

Ծանոթագրություններ
------------------

1. 1 2  "Всю партию процессоров A10X для нового iPad изготовит TSMC" (in ռուսերեն). iphones.ru. 26 сентября 2016. Retrieved 2017 թ․ մարտի 13.
2. ↑  "Новый iPad могут представить 4 апреля" (in ռուսերեն). «4PDA». 8 марта 2017. Retrieved 2017 թ․ մարտի 14.
3. 1 2  "Названа точная дата презентации новых iPad и iPhone SE второго поколения" (in ռուսերեն). AKKet.com. 9 марта 2017. Retrieved 2017 թ․ մարտի 13.
4. ↑  "Еще не анонсированный iPad с чипом Apple A10X опережает по производительности топовый MacBook на базе Intel Core M" (in ռուսերեն). MacDigger.ru. 4 октября 2016. Արխիվացված է the original 2017 թ․ մարտի 14-ին. Retrieved 2017 թ․ մարտի 13.
Ֆոլգեֆոննա թունելի մուտքը Աուստրեպոլեն գյուղի կողմից
**Ֆոլգեֆոննա թունել** (նորվ.՝ Folgefonntunnelen), ավտոմոբիլային թունել Նորվեգիայի Հորդլանդ ֆյուլքեյում (մարզում)։ Ունի 11.5 կմ երկարություն։ Միացնում Օդդա կոմունայում գտնվող համանուն քաղաքն ու Էյտրեհեիմ գյուղը և Կվինհերադ կոմունայում գտնվող Աուստրեպոլեն գյուղը։ Պաշտոնապես բացվել է 2001 թվականին։

Թունել թունելը անցնում Ֆոլգեֆոննա լեռան միջով, համանուն սառցադաշտի և ազգային պարկի տակով։ Երկարությամբ 3-րդն է Նորվեգիայում։ Այն 10 րոպեով կրճատել է Էյտրեհեիմ և Աուստրեպոլեն բնակավայրերի միջև տարածությունը։ Հանդիսանում է թիվ 551 ավտոմոբիլային մայրուղու կարևոր հատվածներից մեկը:.

2012 թվականին Ֆոլգեֆոննա թունելից ոչ հեռու կառուցվել է 10,4 կիլոմետրանոց Յոնդալ թունելը։ Նշված երկու թունելների միջոցով Օդդա քաղաքով անցնող С помощью этих двух туннелей и парома дорога между E134 մայրուղու երկարություն անհամեմատ կրճատվեց, քան E16 մայրուղով։

Ֆոլգեֆոննա թունելի կառուցմամբ լուծվեց նաև ավտոմոբիլային տրանսպորտի անվտանգության հարցը։

Ծանոթագրություններ
------------------

1. ↑  "Road Tunnels in Norway > 3 000 m. Merzagora Eugenio A. Lotsberg Gunnar". Արխիվացված է the original 2021 թ․ նոյեմբերի 30-ին. Retrieved 2016 թ․ նոյեմբերի 16.
2. ↑  Folgefonntunnelen, Store norske leksikon.
**Ֆլյոթեմյուսոսթ** (նորվ.՝ Fløtemysost կամ նորվ.՝ Fløytemysost),նորվեգական պանրի տեսակ։ Այն ստացվում է սիճուկից և սերուցքից։ Ֆլյոթեմյուսոսթը համարվում է բրունոստ պանրատեսակի տարատեսակներից մեկը, որն աչքի է ընկնում շագանակագույն երանգով։ Համը հաճելի փափուկ է։

Պատմություն
-----------

Ֆլյոթեմյուսոսթ պանիրը բրունոստ առաջին պանրատեսակն է, որը պատրաստել է Աննա Հովը։ Նա պանրի պատրաստման ժամանակ կովի կաթի մեջ ավելացրել է սերուցք և ստացավ այս տարատեսակը։ Ավելի ուշ ավելացրեց նաև այծի կաթ և ստացավ գյուդբրանդսդալսուստ պանրատեսակը։

Գեյտոստը ֆլյոթեմյուսոսթի տարատեսակներից մեկն է, որը բացառապես պատրաստված է այծի կաթից։ Այն աչքի է ընկնում ավելի կտրուկ համային հատկանիշներով։

Պատրաստում
----------

Ֆլյոթեմյուսոսթ պանրատեսակտը պատրաստում են կովի և այծի կաթից։ Սկղզբնական փուլում կաթը, սիճուկն ու սերուցքը խառնում են միմյանց հետ և եռացնում։ Կաթի մեջ պարունակող շաքարը կարամելանում է։ Պանիրն ունի փոքր-ինչ կարամելային համ՝ թեթև թթվահամով։ Հենց այդ համային ներդաշնակության շնորհիվ ֆլյոթեմյուսոսթ պանրատեսակը դարձել է հայտնի ամբողջ աշխարհում։ Ի դեպ, բրունոստի արտադրանքի ավելի քան 30 %-ը կազմում է միայն ֆլյոթեմյուսոսթը։

Կառուցվածք
----------

Դասական Ֆլյոթեմյուսոսթի յուղայնությունը կազմում է շուրջ 33 %: Արտադրվում են նաև այս տեսակի քիչ յուղայնությամբ և առավել քաղցրավուն համերով պանրատեսակներ։

«TINE» ընկերության կողմից արտադրված 100 գրամ Ֆլյոթեմյուսոսթն իր մեջ պարունակում է.

* կալորիականությունը՝ 439 կկալ
* սպիտակուցներ՝ 11 գրամ
* ածխաջրեր՝ 38 գրամ
* ճարպեր՝ 27 գրամ
* կալցիում՝ 330 միլիգրամ
* ֆոսֆոր՝ 360 միլիգրամ
* մագնեզիում՝ 50 միլիգրամ
* վիտամին А 320 μг
* ռիբոֆլավին՝ 0,9 միլիգրամ

Ֆլյոթեմյուսոսթ պանրատեսակը հիանալի կերպով հրամցվում է բուտերբրոդների, վաֆլիների և քաղցր սոուսների հետ։

Ծանոթագրություններ
------------------

1. ↑  "TINE.no | Produkter | TINE Fløtemysost". Արխիվացված է the original 2007 թ․ սեպտեմբերի 26-ին. Retrieved 2016 թ․ նոյեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "TINE.no | Produkter | TINE Fløtemysost". Արխիվացված է the original 2010 թ․ հունիսի 2-ին. Retrieved 2016 թ․ նոյեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* TINE Archived 2007-09-26 at the Wayback Machine.(նորվ.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ֆլյոթեմյուսոսթ** կատեգորիայում։ |